Diari Oficial de la Generalitat Valenciana


Sumari del DOGV 8743, del 19-02-2020 (2020/1511)

ACORD de 14 de febrer de 2020, del Consell, pel qual s'autoritza una transferència de crèdit del capítol 2 del programa 612.60, Despeses diverses, al capítol 4 del programa 111.70, Gabinet d'organització, de la Presidència de la Generalitat, per un import de 5.000.000 d'euros. Expedient 05.001/20-005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8743

Data del DOGV
:   19-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1511


Data del document
:   14-02-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 14 de febrer de 2020, del Consell, pel qual s'autoritza una transferència de crèdit del capítol 2 del programa 612.60, Despeses diverses, al capítol 4 del programa 111.70, Gabinet d'organització, de la Presidència de la Generalitat, per un import de 5.000.000 d'euros. Expedient 05.001/20-005. [2020/1511]  
Mitjançant el Decret 196/2019, de 20 de setembre, del Consell, es van aprovar les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïdes pel temporal de pluges, fenòmens costaners i vents ocorreguts a la Comunitat Valenciana entre l'11 i el 14 de setembre de 2019.  
Per a la cobertura pressupostària d'aquestes ajudes, mitjançant l'Acord del Consell de 20 de setembre de 2019, es va autoritzar una transferència de crèdit al capítol 4 del programa 111.70, Gabinet d'organització, per import de 91.015.136 euros, i la inclusió de la línia de subvenció S0934, a càrrec de la qual, durant l'últim trimestre de l'exercici 2019, no es va completar la concessió de la totalitat de les ajudes previstes.  
En la Llei de pressupostos de la Generalitat per a l'exercici 2020 figura la línia de subvenció S0934, «Ajudes urgents a persones físiques per a pal·liar els danys del temporal de pluges ocorregudes a la Comunitat Valenciana el setembre de 2019», en l'annex de transferències corrents del programa 111.70, amb una dotació inicial d'1.300.000 euros, la qual és insuficient per a atendre les sol·licituds pendents, per la qual cosa pertoca efectuar una transferència de crèdit del capítol 2, del programa 612.60, Despeses diverses, de la secció 20, per un import de 5.000.000 d'euros, a fi d'augmentar la dotació de l'esmentada línia S0934.  
Així mateix, advertida una errada en el pressupost de 2020 en les dades relatives a la manera de concessió de la línia de subvenció S0934, s'ha proposat esmenar-la amb la finalitat que es mantinga la coherència amb les dades descriptives amb què es va incloure aquesta línia en el pressupost de 2019 mitjançant l'Acord de 20 de setembre de 2019, del Consell, i la naturalesa de les ajudes finançades a càrrec d'aquesta.  
A aquest efecte, i en virtut del que es disposa en els articles 21 i 23 de la Llei 10/2019, de 27 de desembre, de pressupostos de la Generalitat per a l'exercici 2020, a proposta del conseller d'Hisenda i Model Econòmic, el Consell, prèvia deliberació, en la reunió de 14 de febrer de 2020,  
  
ACORDA  
  
Primer  
Autoritzar una minoració de crèdit en l'aplicació 13.13.76.241.64.4 per un import de 5.000.000 d'euros.  
  
Segon  
Autoritzar, d'acord amb el que disposa l'article 23.c de la Llei 10/2019, la variació del mode de concessió que figura en aquesta llei de la línia de subvenció S0934, que passa a figurar com a «168.1.c».  
  
Tercer  
Autoritzar un increment de crèdit en l'aplicació 01.57.86.326.78.9 per un import de 5.000.000 d'euros, destinat a incrementar en l'annex de transferències corrents la dotació de la línia de subvenció S0934, d'acord amb el detall següent:  
  
Codi Denominació Dotació actual Modificació Dotació modificada  
S0934  
  
168.1.C Ajudes urgents a persones físiques per a pal·liar els danys del temporal de pluges ocorregudes a la CV el setembre de 2019 1.082.741 5.830.815 6.300.000  
  
  
València, 14 de febrer de 2020  
  
La consellera secretària del Consell,  
MÓNICA OLTRA JARQUE